CELEX: C2007/283/82
Language: sk
Date: 2007-11-24 00:00:00
Title: Vec F-97/07: Žaloba podaná 24. septembra 2007 – De Fays/Komisia

24.11.2007   
            
            
               SK
            
            
               Úradný vestník Európskej únie
            
            
               C 283/45
            
         Žaloba podaná 24. septembra 2007 – De Fays/Komisia
   (Vec F-97/07)
   (2007/C 283/82)
   Jazyk konania: francúzština
   Účastníci konania
   
      Žalobkyňa: Chantal De Fays (Brusel, Belgicko) (v zastúpení: P.-P. Gehuchten a Ph. Reyniers, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie menovacieho orgánu z 21. júna 2007 a pokiaľ je to potrebné, aj jeho rozhodnutie z 21. novembra 2006,
            
         
               —
            
            
               zaviazať Komisiu na zaplatenie miezd, na ktoré sa vzťahovalo opatrenie o pozastavení, spolu s príslušnými zákonnými úrokmi,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa, úradníčka Komisie, ktorá trpí chorobou, z dôvodu ktorej sa údajne nemohla dostaviť do práce, spochybňuje rozhodnutie menovacieho orgánu považovať jej neprítomnosti nasledujúce po 19. októbri 2006 za neodôvodnené a uplatňovať na ňu preto článok 60 Služobného poriadku úradníkov Európskych spoločenstiev (služobný poriadok).
   Žalobkyňa najprv uplatňuje, že v priebehu arbitrážneho postupu začatého na základe článku 59 služobného poriadku došlo k porušeniu práva na obranu a zásady kontradiktórnosti. Navyše správa posudkového lekára nebola správne odôvodnená a obsahovala zjavne nesprávne posúdenie.
   Žalobkyňa ďalej tvrdí, že rozhodnutím, ktorým jej bolo uložené, aby sa dostavila na pracovisko, bola vzhľadom na súčasné vedecké poznatky porušená zásada obozretnosti.